དེ་ལྟར་རྒྱ་གར་གཞུང་གི་འགྲོ་སོང་བཏང༌།རྒྱ་གར་གྱི་མི་སྣ་མང་པོ་ཞིག་གིས་དངོས་སུ་བོད་པ་དང་མཉམ་དུ་བསྡད་ནས་བོད་པའི་ཕྲུ་གུའི་ཤེས་ཡོན་གྱི་ཐོག་ལ་ཁུར་བླངས་ཏེ་ཞབས་འདེགས་བསྒྲུབས་པ་འདི་དངོས་གནས་བརྗེད་དུ་མེད་པའི་བཀའ་དྲིན་ཆེན་པོ་རེད།ད་ལྟ་ང་ཚོའི་མི་ཐོག་འདི་རྣམས་ཀྱིས་སོ་སོའི་མིག་གིས་མཐོང་བའི་ཐོག་ནས་བཀའ་དྲིན་བརྗེད་མི་ཐུབ་པ་ཙམ་དུ་མ་ཟད།མ་འོངས་པའི་བོད་ཀྱི་ལོ་རྒྱུས་ནང་ལ་ཡིན་ནའང་ལྔ་བཅུ་ང་དགུའི་གནས་ཚུལ་དཀའ་ངལ་ཆེན་པོ་ཞིག་གིས་བོད་མི་རིགས་ཆགས་འཇིག་གི་མཚམས་ལ་སླེབས་པའི་སྐབས་ལ་རྒྱ་གར་གྱི་སྲིད་བློན་ནེ་ཧེ་རུ་ནས་བོད་པའི་ཐོག་ལ་ཕུགས་རྒྱང་རིང་པོའི་དགོངས་པ་བཞེས་ནས་བོད་པའི་སློབ་གྲྭ་ཚོགས་པ་ཞིག་ཟུར་དུ་བཙུགས།འགྲོ་སོང་རྒྱ་གར་གཞུང་གིས་འགན་བླངས་ཏེ་རྒྱ་གར་ནང་ལ་བོད་པའི་ཕྲུ་གུ་ཁྲི་ཕྲག་ཁ་ཤས་ཤིག་ལ་སློབ་སྦྱོང་སྤྲད་པ་རེད་ཅེས་ང་ཚོའི་མི་ཐོག་རྗེས་མ་ཚོས་ཡིན་ན་ཡང་བརྗེད་ཐབས་མེད་པ་ཞིག་རེད་བསམ་པ་དྲན་གྱི་འདུག